b"\n_START_ARTICLE_\nZona desmilitaritzada de Corea\n_START_SECTION_\n\xc3\x80rea de Seguretat Compartida\n_START_PARAGRAPH_\nL'\xc3\xbanica part de la ZDC on els ex\xc3\xa8rcits nord-core\xc3\xa0 i sud-core\xc3\xa0 es troben cara a cara \xc3\xa9s l'\xc3\x80rea de Seguretat Conjunta, situada a Panmunjeom. Compta amb diversos edificis, que es troben a la vora de la l\xc3\xadnia de demarcaci\xc3\xb3. Aquests solen utilitzar-se per ambdues parts per a acords diplom\xc3\xa0tics entre ambd\xc3\xb3s pa\xc3\xafsos, o negociacions militars entre la Rep\xc3\xbablica Popular i el Comando de les Nacions Unides.\n_START_SECTION_\nT\xc3\xbanels d'incursi\xc3\xb3\n_START_PARAGRAPH_\nEl 15 de novembre de 1974, tropes sud-coreanes van descobrir l'exist\xc3\xa8ncia de quatre t\xc3\xbanels per sota de la zona desmilitaritzada. El primer d'ells va ser trobat per una patrulla de la Rep\xc3\xbablica de Corea, i estava a 1.000 metres de profunditat per sota de la l\xc3\xadnia de demarcaci\xc3\xb3 militar. Despr\xc3\xa9s es van trobar fins a tres t\xc3\xbanels m\xc3\xa9s, l'\xc3\xbaltim d'ells el 3 de mar\xc3\xa7 de 1990. El govern de Corea del Sud sospita de l'exist\xc3\xa8ncia de m\xc3\xa9s t\xc3\xbanels com els que s'han trobat._NEWLINE_Els t\xc3\xbanels van ser fets per les tropes nord-coreanes, i permeten el pas d'una divisi\xc3\xb3 sencera d'infanteria en menys d'una hora. A causa de la seva construcci\xc3\xb3, l'ex\xc3\xa8rcit de RPD de Corea no podia passar vehicles per travessar la frontera. Amb el pas del temps, els nous t\xc3\xbanels constru\xc3\xafts van guanyar en sofisticaci\xc3\xb3 i seguretat. Corea del Sud permet visitar alguns dels t\xc3\xbanels amb visites guiades.\n_START_SECTION_\nFlora i fauna\n_START_PARAGRAPH_\nLa ZDC \xc3\xa9s una zona gaireb\xc3\xa9 despoblada, i per aix\xc3\xb2, compta amb un interessant h\xc3\xa0bitat natural i gran biodiversitat ecol\xc3\xb2gica. Diversos equips d'investigaci\xc3\xb3 han pogut trobar a la zona m\xc3\xa9s de 50 esp\xc3\xa8cies animals i 12 vegetals, i estimen que poden trobar-se m\xc3\xa9s de 80 tipus d'esp\xc3\xa8cies marines i 50 tipus d'animals mam\xc3\xadfers. El govern de Corea del Sud va proposar a les Nacions Unides que una part de la ZDC fos declarada reserva natural per la UNESCO._NEWLINE_Entre les esp\xc3\xa8cies que poden trobar-se en aquest h\xc3\xa0bitat es troben el gat salvatge core\xc3\xa0, la grua japonesa, el lleopard de l'Amur, i el tigre siberi\xc3\xa0."